ตลาดหุ้นเอเชียทะยานขึ้นเช้านี้ ขานรับยอดขายบ้านสหรัฐแข็งแกร่ง
ตลาดหุ้นเอเชียทะยานขึ้นเช้านี้ ขานรับยอดขายบ้านสหรัฐแข็งแกร่ง
25 พ.ค. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ หลังจากสหรัฐเผยยอดขายบ้านใหม่เดือนเม.ย.พุ่งขึ้นแตะระดับสูงสุดในรอบกว่า 8 ปี
โดยดัชนี MSCI Asia Pacific ทะยาน 0.8% สู่ระดับ 125.95 จุด เมื่อเวลาประมาณ 9.00 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 16,764.35 จุด เพิ่มขึ้น 265.59 จุด, ดัชนี SSE Composite ตลาดหุ้นจีนเปิดวันนี้ที่ 2,835.03 จุด เพิ่มขึ้น 13.36 จุด, ดัชนี HSI ตลาดหุ้นฮ่องกงเปิดวันนี้ที่ 20,156.76 จุด เพิ่มขึ้น 326.33 จุด, ดัชนี TAIEX ตลาดหุ้นไต้หวันเปิดวันนี้ที่ 8,352.84 จุด เพิ่มขึ้น 52.18 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,953.63 จุด เพิ่มขึ้น 15.95 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,786.18 จุด เพิ่มขึ้น 35.95 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,630.01 จุด เพิ่มขึ้น 4.17 จุด         
ทั้งนี้กระทรวงพาณิชย์สหรัฐรายงานว่า ยอดขายบ้านใหม่พุ่งขึ้น 16.6% ในเดือนเม.ย. สู่ระดับ 619,000 ยูนิต ซึ่งเป็นระดับสูงสุดนับตั้งแต่เดือนม.ค.2551  ส่วนราคาเฉลี่ยของบ้านใหม่เพิ่มขึ้น 9.7% เมื่อเทียบกับช่วงเดียวกันของปีที่แล้ว สู่ระดับ 321,100 ดอลลาร์ ซึ่งเป็นระดับสูงสุดเป็นประวัติการณ์
โดยข้อมูลดังกล่าวช่วยให้นักลงทุนมีมุมมองที่เป็นบวกว่า เศรษฐกิจสหรัฐจะยังคงแข็งแกร่งแม้ว่าธนาคารกลางสหรัฐ (เฟด) มีแนวโน้มปรับขึ้นดอกเบี้ยในอนาคต